DS «Bastø II»

DS «Bastø II»  var et passasjerdampskip med plass til biler. Hun var byggenummer 190 ved Akers mekaniske verksted i Oslo, og ble overlevert partsrederiet R.M. Peterson i 1900. Skipet gikk i ruten Moss – Horten, og ble i 1911 solgt til rederiet AS Alpha i Moss. DS «Bastø II» rommet opprinnelig to biler, men ble i 1929 ombygd og forlenget for å kunne ta 5 personbiler. Hovedmaskinen var bygd av Akers mekaniske verksted og var en compound dampmaskin med oppgitt ytelse på 220 ihk, 43 nhk og 130 punds arbeidstrykk (tall oppgitt i 1907). Skipet var i 1907 oppmålt til 152,55 bruttoregistertonn og 62,06 nettoregistertonn.

DS «Bastø II» ble hugd opp ved Stavanger Skibsophugnings Co. i 1953.

Kilder 
 Lardex.net: 1911 Bastø II  Besøkt 20. juli 2014
 Lardex.net: Skipsliste Akers mek. verksted (byggenr. 190)" 
 Moss historielag: Glimt fra Bastøfergene (publisert 22. mars 2014) Besøkt 20. juli 2014
 Aarbog for Norges handelsmarine 1907 (side 136) - Sjøfartskontoret, Kristiania 1908. 

Norske ferger
Norske dampskip
Bastøfergen
Skip bygget ved Akers mekaniske verksted
Skip fra 1900
Artikler i sjøfart-prosjektet